Diari Oficial de la Generalitat Valenciana


Sumari del DOGV 4470, del 31-03-2003 (2003/3388)

ACORD de 4 de febrer de 2003, de la Comissió Territorial d'Urbanisme d'Alacant, relatiu a l'homologació modificativa i pla de reforma interior UE Cristóbal Amorós de Villena.
------------------------------------------------------------------------------------------------------------------------------------------------------------------------------

### Dades del document

Número de DOGV
:   4470

Data del DOGV
:   31-03-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/3388


Data del document
:   04-02-2003

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Villena
    * pla d'urbanisme

ACORD de 4 de febrer de 2003, de la Comissió Territorial d'Urbanisme d'Alacant, relatiu a l'homologació modificativa i pla de reforma interior UE Cristóbal Amorós de Villena. [2003/3388]
  
Vist l'expedient de referència i sobre la base dels següents antecedents i consideracions
  
Antecedents de fet
  
Primer
  
El projecte es va sotmetre a informació pública pel procediment simplificat a instàncies de particular, article 48 de la LRAU, en la notaria de Villena de la Sra Diamar Mata Botella, i es van inserir anuncis en el diari El Periódico de Alicante, de 31 de gener de 2002, i en el Diari Oficial de la Generalitat Valenciana, de 6 de febrer de 2002. Després del pertinent període d'exposició pública, en el que es van presentar 14 al·legacions, es va aprovar provisionalment per l'Ajuntament en sessió plenària de 4 de juliol del 2002.
  
Segon
  
La documentació està composta per homologació integrada per memòria i plànols d'informació i d'ordenació i pla de reforma interior, format per memòria informativa, memòria justificativa, plànols d'informació, plànols d'ordenació.
  
Tercer
  
L'objecte de l'expedient és l'homologació d'un àmbit de 1.808,82 m2 de sòl classificat com a urbà d'ús residencial en l'instrument de planejament vigent a Villena aprovat definitivament per la Comissió Territorial d'Urbanisme el 16 d'octubre de 1992, completant les determinacions d'ordenació estructural relatives a la delimitació de la unitat d'execució Cristóbal Amorós no fixades en el Pla General vigent, que permeten el desenvolupament i aprovació del pla de reforma interior que es proposa per al mateix àmbit, d'acord amb el que preveu la disposició transitòria segona de la Llei Reguladora de l'Activitat Urbanística (en avant LRAU).
  
El planejament general vigent en el municipi, constituït per Pla General aprovat definitivament per la Comissió Territorial d'Urbanisme d'Alacant en sessió de 16/10/92, que preveu per al desenvolupament de la zona els paràmetres establits per a les zones 9/1 i 9/3, regulades en la normativa del pla i que no es modifiquen, d'ús predominant residencial, i tipus d'edificació en línia.
  
La proposta en el seu conjunt proposa la delimitació d'una nova unitat d'execució no prevista en el planejament vigent per a possibilitar la gestió de diverses parcel·les de sòl urbà mitjançant actuació integrada per a atorgar a totes elles la consideració de solar, i permetre la seua edificació i promoure la urbanització d'un eixamplament de vial en el carrer Isaac Albéniz.
  
D'acord amb el que disposa la Instrucció de Planejament 1/96, de 23 de gener, sobre l'homologació dels plans d'urbanisme a la LRAU, l'homologació és sectorial i modificativa.
  
Consideracions tecnicojurídiques
  
Primera
  
El procediment seguit per l'Ajuntament està d'acord amb el que preveu la disposició transitòria 1a de la LRAU i article 52 de la mateixa llei, així com en el punt III de la Instrucció de Planejament 1/96, de 23 de gener, sobre l'homologació dels plans d'urbanisme a la LRAU.
  
Segona
  
La documentació pot considerar-se completa, als efectes del compliment de l'article 27 de la LRAU, de la secció tercera del capítol III del títol segon del Reglament de Planejament de la Comunitat Valenciana (en avant RPCV) i de l'apartat II.9 de la Instrucció de Planejament 1/96, de 23 de gener, sobre l'homologació dels plans d'urbanisme a la LRAU.
  
Tercera
  
Les determinacions contingudes en el present expedient es poden considerar genèricament correctes, des del punt de vista de les exigències de política urbanística i territorial de la Generalitat tal com s'arrepleguen en l'article 40 de la LRAU, entenent que com disposa l'article 111.3 del RPCV, l'aprofitament tipus coincidix amb l'edificabilitat mitjana de la unitat d'execució.
  
Quarta
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva d'homologació i plans parcials i de reforma interior, de municipis de menys de 50.000 habitants, de conformitat amb el que disposa l'article 39 de la LRAU, per remissió del 54.1.B del citat text legal, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals citats, la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú en la redacció donada per la Llei 4/1999 i la resta de disposicions de general i pertinent aplicació, la Comissió Territorial d'Urbanisme acorda
  
1r) Aprovar definitivament el pla de reforma interior de la UE Cristóbal Amorós del municipi de Villena, i declarar homologat l'àmbit segons el que indica la consideració tercera.
  
2n) Publicar íntegrament el present acord d'aprovació en el Diari Oficial de la Generalitat Valenciana a l'efecte de la seua immediata entrada en vigor, de conformitat amb el que disposa els apartats 2 i 4.b) de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, ja que el document no té normes urbanístiques.
  
Contra el present acord, que no esgota la via administrativa, es podrà interposar recurs d'alçada davant del conseller d'Obres Públiques, Urbanisme i Transports, en el termini d'un mes, segons disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la redacció donada per la Llei 4/1999, de 13 de gener, i l'article 14.2 del Reglament dels Òrgans Urbanístics de la Generalitat Valenciana.-
  
Alacant, 4 de febrer de 2003.- La secretària de la Comissió Territorial d'Urbanisme: Rosario Berjón Ayuso.